《咏虞山倒影》
明代·皇甫汸

今夜看山色，翻从一水中。
溪岚乘月吐，岩翠合云空。
波净明葭菼，沙寒落雁鸿。
临杯挹仙桧，星影乱芳丛。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。